google/wiki40b huggingface dataset:
Italian Brass Band

Italian Brass Band er et brassband med base i Albano Laziale i Lazio-regionen, Italia.
Italian Brass Band ble stiftet i november 2013. Korpset har hevdet seg i en rekke brassbandkonkurranser. Brassbandet har representert Italia en rekke ganger i europamesterskapet for brassband.
Vest-Lofoten videregående skole

Vest-Lofoten videregående skole, eller Lofoten maritime fagskole og OPUS Lofoten, er en videregående skole i Vestvågøy i Lofoten. Skolen har ca 650 elever, fordelt på sju ulike utdanningsprogram (vgs) og skipperutdanning (maritim fagskole). 
Skolen har lokaler på Leknes og Gravdal. Skoleåret 2014/2015 tilbydde skolen utdanningsprogrammene byggfag, elektro, helse og oppvekst, restaurant og matfag, naturbruk, idrettsfag og studiespesialiserende.
Eggo

Eggo er en produktserie med frosne vafler som selges i USA, Canada og Mexico. Eggo er et registrert varemerke eiet av Kellogg’s.
Diverse varianter er tilgjengelig, herunder «hjemmelaget», «miniatyr», blåbær, jordbær, vanilje, eple og kanel, brunt sukker og kanel, kjernemelk, og sjokoladebiter.
I tillegg til vafler omfatter Eggo-produktserien et utvalg pannekaker, arme riddere, og egg- og ostesandwicher, herunder varianter med skinke og pølse.
Per juni 2009 hadde Eggo en 73% andel av det amerikanske frossenvaffelmarkedet.
I 2016 ble Eggo-vaflene brukt som et tema i Netflix-serien Stranger Things. Dette gav vaflene en global oppmerksomhet utover landene der merkevaren normalt er solgt. I showet var vaflene favorittmaten til karaktereren «Eleven».
Skamkapsel

Skamkapsel eller skampose, også kalt braguette og codpiece på engelsk, er et iøyenfalende, pung- eller belgformet tøystykke eller deksel som skjuler og framhever kjønnsorganene hos menn. Skamkapsler var vanlig i den europeiske herremoten på 1400- og 1500-tallet. Draktstykket forekom i forskjellige varianter, men bukseposene var gjerne polstrede og dekorerte, og ble festet med snorer, sløyfer eller knapper. De ble brukt sammen med trange hosebrøker eller ulike typer knebukser. Skamkapsler av metall var også i bruk på rustninger da.
Moderne skamkapsler er beskyttende susper i sportsunderbukser og jockstrappliknende truser, for eksempel av lær og med glidelås beregnet som plagg i seksuell lek.
Ordet skamkapsel er opprinnelig dansk. Det er oversatt direkte fra det tyske Schamkapsel.
Berit Overgaard

Utøvende kunstner

Arbeidene til Overgaard er alle figurative og litterært inspirert, ofte med innslag av satire. Hennes tidligste tekstiler bygget på dikt av norske, franske og russiske poeter, mens hennes installasjoner bar preg av hennes fire år i Sovjetunionen. Installasjonene  ble påbegynt først under hennes opphold i Kirkenes. På den tiden opphørte Sovjetunionen, og med en mer åpen grense mot øst kom politiske betraktninger inn som et bærende element i hennes arbeider, med Lenin, kommunistpartiet, ateisme og religion i hovedrollene.
I Moskva, Leningrad, og Riga knyttet hun bånd til landets kunstnere innen forskjellige retninger. Hennes russisk-inspirerte tema er preget av Sots-Art. Sots-Art er en retning innen den russiske kunsten fra 1970–80-årene, som ironiserte over den statlige dirigerte kunstretningen Sosialistisk Realisme. Sots-Art-arbeider ble ikke vist offentlig i Sovjet-tiden.

Utstillingsvirksomhet

Overgaard deltok med tekstil på Statens Kunstutstilling i 1979, 1980, og 1982, og på Østlandsutstillingen i 1980 og 1982. Etter sin debututstilling i Kunstnernes Sentrale Hus i Moskva i 1984, der hun viste fjorten tekstiler, har hun hatt om lag 30 separatutstillinger i Norge, de fleste med tekstil. Foruten tekstilutstillingene står hun bak tre markante installasjoner, Postleninisme 1.1992, vist i Galleri Malmklang, Kirkenes og Galleri Cassandra, Drøbak, samt Postleninisme 2, som ble vist i Galleri Cassandra, Drøbak i 1994, på Oscarsborg festning i 2000 og Drøbak Kunstforening 2004. Høsten 2014 avsluttet hun Postleninisme-prosjektet med Postleninisme 3, som ble vist i Avistegnernes hus, Drøbak. Denne installasjonen inneholdt Russisk basar, Korsvandring og Bisettelse av V.I. Lenin.. De tre installasjonene var preget av politisk satire.
Berit Overgaard var representert på utstillingen Norge-Russland, naboer gjennom 1 000 år på Norsk Folkemuseum i 2004.
Fra 2010 har Overgaard gått tilbake til billedveven. I 2015 arbeidet hun fortsatt med prosjektet ruteaakle.no, som hun startet på i 2010. Prosjektet kobler de gamle norske tekstiltradisjonene ruteåklær til vår tid, ved å bruke blant annet oljeprodukter som plastposer, søppelsekker og nylon som materiale.

Utsmykningsoppdrag og innkjøp

Overgaard har hatt flere offentlige oppdrag. Det største er en 14 meter høy billedvev, Hommage á Newton fra 1996, bestilt av Statens Utsmykkingsfond (nå KORO). Det henger over te etasjer i trappehuset på Justervesenets bygg på Kjeller. Av offentlige kjøp kan nevnes ni billedvevnader innkjøpt av Høgskolen i Oslo og Akershus.
Birger Möller

Birger Möller var en svensk trener i fotball, kjent i Norge som innleid rikstrener for Norges herrelandslag i fotball 1918-1920, blant annet i den kamp som ga landslagets 1. seier (3-1 mot Sverige den 16. juni 1918). Han fungerte kun som trener, da det den gang var Norges fodballforbunds Internationale udtagningskomité (UK) som, gjerne etter en uttakningskamp, bestemte hvilke spillere som fikk være med. Til hans første kamp hadde valgt syv av elleve fra klubben Sarpsborg FK. Debutkampen resulterte i 0-2 borte mot Sverige. Det er også sagt at han innførte mye balltrening og formasjonstrening. Som trener for landslaget var han også benevnt som en kostholdspioner, noe som overrasket sportsjournalist P. Chr. Andersen fra Aftenposten: «han hadde tatt av bordet alle delikatesser der kunde bevirke daarlig mave».
Tidligere var han trener i Djurgårdens IF Fotboll der han også hadde spilt centerhalf. I tiden i Norge ble han også utleid til klubber for kroner 75 per time. Også senere var han innom landet. Han var trener i Selbak Turn & Idrettsforening da klubben rykket opp i A-klassen i Østfold krets i 1926, tillike sommertrener for Fredrikstad FK, et virke han hadde i mange sesonger og for andre klubber, som Kyrksæterøra Idrettslag i 1936. For Sandefjord Ballklubb trente han 1920-22 og Fredrikstad FK 1923. Han trente IFK Kumla og var vaktmester ved deres anlegg 1926–30. I 1942-43 trente han topplaget Jönköpings Södra.
Junior Chamber International

Junior Chamber International (JCI) er en verdensomspennende organisasjon for unge ledere og gründere i alderen unge mennesker i alderen 18 år – 40 år. Organisasjonen har ca. 200 000 medlemmer i ca. 80 land Et av de viktigste prinsippene i JCI er «One year to lead» – ethvert verv i JCI gjelder for ett år – dvs. at du har kun ett år å vise at du er god nok.
Internasjonale medlemmer er blant annet Kofi Annan og tidligere president i USA, John F. Kennedy.
JCI har utspring i St. Louis, USA, og ble etablert i Norge med JCI Norway i 1956 (JCI Oslo, assosiert med Oslo Handelsstands Forening).
Joseph Zen Ze-kiun

Bakgrunn

Han forlot Shanghai i barndommen, i 1940-årene, og havnet i Hongkong. Så studerte han til prest blant annet i Torino, og ble presteviet den 11. februar 1961. Etter doktorgrad i filosofi i 1964 underviste han i dette fag og i teologi ved et salesiansk studiehus. 
Fra 1978 til 1983 var Zen provisial for salesianerne i Hongkong, Macao, Taiwan og Kina, fra 1984 til 1991 dekan for filosofiavdelingen ved Holy Spirit Seminary College i Hongkong, og fra 1986 til 1989 leder for det salesianske fellesskap i  Aberdeen i den britiske kronkolonien. Fra 1989 til 1996 underviste han også i perioder ved presteseminarer i Folkerepublikken, som i fødebyen Shanghai.

Biskop

Den 13. september 1996 utnevnte pave Johannes Paul II ham til koadjutorbiskop av  Hongkong. Ved forgjengeren kardinal Wu Cheng-chungs død den 23. september 2002 ble han biskop av Hongkong.

Kardinal

Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars. Han fratrådte bispestolen i Hongkong den 15. april 2009.
Hans utnevnelse til biskop i Hongkong (det bispedømme i Kina med det høyeste antall katolikker) og så til kardinal, bløe betraktet både som et «politisk» skritt og som en anerkjennelse av hanbs virke, idet han var kjent som regimekritiker både av Folkerepublikken Kinas kommunistiske regjering og av samarbeidende krefter i Hongkongs byregjering. Kardinal Joseph Zen ble kjent som en kraftfull talsmann for demokratiske og religiøse borgerinteresser i Hongog. Han ble mange ganger gitt innreiseforbud til Fastlands-Kina. 
Kardinal Joseph Zen maner til fasthet i Vatikanets holdning i tilnærmingen til Kina. Målet å gjenopprette diplomatiske forbindelser og få en fungerende ordning med utnevnelser av biskoper til de kinesiske bispeseter, må ikke skje ved kompromisser som truer den katolske kirkes selvbestemmelsesrett.
Smie

Ei smie er et verksted for produksjon og reparasjon av gjenstander av jern. Smia er smedens arbeidsplass, enten han var en som fusket i faget, eller en høyt skattet spesialist. Gårdssmia var en del av bondens sjølbergingsøkonomi, mens bygdesmeden var lokalsamfunnets håndverksspesialist. Til skipsverft var det nødvendig med skipssmie, og på større industribedrifter var det gjerne en velutstyrt smie.
Sentralt i enhver smie er essa og ambolten. Jern som bearbeides flyttes fram og tilbake mellom essa og ambolten. Jernet varmes i essa, og formes mot ambolten. Til essa er plassert en blåsebelg eller vifte som gir god tilførsel av luft/oksygen når jernet ligger i essa. Lufta ble blåst opp gjennom en haug glødende kull. I gloa la man det jernstykket som skulle bearbeides, til det var blitt passe varmt til å bli hamret ut til hva det var ment å bli. Uthamringen foregikk på en ambolt ved hjelp av forskjellige hammere, meisler og tenger. Spiker ble laget ved å drive og trekke emnet gjennom stadig tynnere hull. Jernkvaliteten satte grenser for hvor tynn tråden kunne bli.
Smeden kunne jobbe alene i smia, eller han kunne ha hjelp av en lærling eller hjelpegutt. Ved større arbeider var det oftest slik at smeden jobbet sammen med en eller to oppslagere.
Mange gårder hadde egen smie, som, på grunn av brannfaren, ofte lå på litt avstand til bebyggelsen ellers. I smie kunne den smedkyndige bonde utfolde seg, eller bonden kunne hyre inn bygdas spesialist på området, bygdesmeden. I gårdssmia ble det smidd spiker, hestesko, hengsler og beslag, samt reparert de jernredskaper som lot seg reparere. Flinke smeder laget dessuten kniver, ljåer og andre redskaper, og mange var sysselsatt med dette på helårsbasis, og med salg til et større område.
Byer og tettsteder hadde sine smier, både fordi hestene trengte sko, men også for tønnebånd, kniver, småverktøy, metallreparasjoner og annet. Smeden fungerte også som tannlege gjennom å trekke tenner.
Det finnes fortsatt smeder rundt omkring i Norge. De fleste har det som hobby eller tilleggsnæring. Det er mange flinke knivsmeder, men det blir et smalt marked og ikke lett å leve av på heltid. Noen få har det som hovednæring. De lager alt fra lysekroner og peisutstyr, til store porter og dørbeslag. Dagens smeder reparer og kopierer også ofte gammelt smijern. De gamle håndverksteknikkene brukes fortsatt, men det tas i bruk moderne redskaper som effektiviserer produksjonen noe. Smihammeren erstatter oppslageren.
Kvitunge

En kvitunge eller whitecoat er det nyfødte, diende avkommet etter grønlandssel (Pagophilus groenlandicus) eller ringsel (Pusa hispida). Også pelsverket går under de samme betegnelsene.

Beskrivelse

Rett etter fødselen har selungene på grunn av fostervannet gulaktig pels og blir kalt gulunger eller yellowcoat. Gulfargen svinner imidlertid i løpet av få dager og pelsen blir kritthvit. Ungene forblir kvitunger så lenge de dier mora. Etter cirka 12 dager er ungen ferdig oppfetet (og veier typisk 30–36 kg, avhengig av art) og mora forlater dem. Da blir pelsen gråaktig og ungen går fra kvitunge til gråunge eller greycoats. Den grå pelsen vokser opp under den hvite, som etter hvert faller flekkvis av. På mytingstadiet kalles ungene «ragged-jacket» på engelsk.

Fangst

Kvitunger har på grunn av den kritthvite pelsen utgjort en betydelig del av norsk selfangst gjennom årene, men økende internasjonal kritikk av selfangst og spesielt kvitunger har gjort slik fangst mindre attraktiv. Ungene ble helst fanget (drept) med hakapik, et redskap bestående av et håndtak med en kvass pigg på. Fangstmetoden var utvilsomt en betydelig medvirkende årsak til den økende internasjonale kritikken.
USA forbød fangst av kvitunger og import av selprodukter alt i 1972, gjennom «Marine Mammal Protection Act of 1972». Det europeiske fellesskap forbød import av kvitunger i 1983. Canada forbød kommersiell jakt av kvitunger og såkalte «bluebacks» (unger av klappmyss) offshore i 1987. Norge innførte forbud mot fangst av diende selunger i 1989. Mexico, Nederland og Belgia forbød import av selprodukter fra 2006. Russland innførte forbud mot fangst av kvitunger den 16. februar 2009 og av andre selunger fra 18. mars samme året. Russland, Hviterussland og Kasakhstan forbød import av selprodukter i 2010 og Taiwan i 2013.
San Luis-demningen

San Luis-demningen eller B. F. Sisk-demningen er en jordfyllingsdemning som ikke ligger ved noen elv, men tar utgangspunkt i den lille San Luis Creek, en sideelv til San Joaquin River. Det er en oppsamlingsdam for det sentrale California, USA. Demningen er 93 meter høy. Selve jordfyllingen har et volum på 59,4 mill m³, som er blant de 15 største i verden.
Installert kapasitet i det nærliggende William R. Gianelli vannkraftverk er 424 MW, og produksjonen dekker kostnadene ved demningen. Anlegget var ferdig i 1967.
Batesia hypochlora

Utseende

En stor (vingespenn 85-95 millimeter), svært fargerik sommerfugl med avrundede vinger. Oversiden er skinnende blå bortsett fra et skarpt rosa skråbånd på forvingen. Forvingens underside er mørk, også med det rosa skråbåndet. Bakvingens underside er gul med svart ytterkant.

Levevis

Larvene lever på planter i slekten Caryodendron i vortemelkfamilien (Euphorbiaceae).

Utbredelse

Arten er utbredt langs den nordlige delen av Andesfjellene.
Samfunnsplanlegging

Samfunnsplanlegging (også kalt distriktsplanlegging, regional planlegging eller bare planlegging) (engelsk: planning eller regional planning) er et tverrfaglig fag i skjæringsfeltet mellom offentlig administrasjon, samfunnsøkonomi og samfunnsgeografi, som handler om effektiv bruk av landressurser og plassering av menneskelige aktiviteter, infrastruktur og befolkningsvekst over store områder (større enn enkeltbyer). Faget tar for seg helhetlig planlegging for samfunnsutvikling i regioner, f.eks. hele Nord-Norge. Faget er beslektet med byplanlegging, som tar for seg noen av de samme prosessene på mikronivå. Samfunnsplanlegging er nært beslektet med og drar veksler på fag som offentlig politikk, offentlig administrasjon, samfunnsøkonomi, samfunnsgeografi og ledelse. Samfunnsplanlegging kan sies å være summen av planleggingsaktivitet hos mange aktører. Koordinering på tvers av sektorer og forvaltningsnivåer er sentralt i faget. Samfunnsplanlegging er en utpreget styringsvitenskap.
I Norge finnes det fagmiljøer i samfunnsplanlegging ved bl.a. Universitetet i Tromsø og Norsk institutt for by- og regionforskning.
Februarimanifestet

Februarimanifestet var et russisk keiserlig manifest som ble gitt Storfyrstedømmet Finland den 15. februar 1899. Manifestet innledet en periode av aktiv russifiseringspolitikk i Finland. Det innebar at  rikslovene, dvs. Finske lover som berørte hele rikets interesser, heretter ikke skulle stiftes av keiseren og Finlands lantdag, men av keiseren og det russiske riksrådet. Lantdagen skulle bare få avgi uttalelser om disse lovene. Keiseren kom dermed til å få avgjøre hvilke lover som skulle betegnes som rikslover. Et anliggende som havnet utenfor lantdagens beslutningsrett var spørsmålet om Finlands militærvesen.
Februarimanifestet kom som en overraskelse på de ledende kretser i Finland. Her var de i begynnelsen overbeviste om at tsar Nikolaj II var blitt ført bak lyset av sine panslavistiske rådgivere og at han kom til å oppløse manifestet så snart han innså dets rettslige betydninger. Med ti mot ti stemmer ble det besluttet i senatets økonomidepartement, med viceordførendens avgjørende stemme, at februarimanifestet skulle kunngjøres (promulgeres). Ettersom senatet og lantdagen på ulike måter hadde protestert mot det ulovlige manifestet, kom det på privat initiativ en henvendelse til keiseren i form av et stort folkeopprop (den store deputasjonen).
Februarimanifestet var formelt i kraft til den 4. november 1905, da keiseren etter storstreiken vedtok novembermanifestet, hvori februarimanifestet trådte ut av kraft og landets grunnleggende lover ble bekreftet.
Loppan

«Loppan» er et skillingstrykk. Det ble presentert i visespalten til Alf Prøysen i «Magasinet for alle» i 1957. Han forteller at den er hentet fra viseheftet «3 glade traller» av Kalle Jøsse. De to andre visene i heftet heter «Man tar där man kommer» og «Det går me elektrissitet». Alf Prøysen mente at Kalle Jøsse var en varietésanger fra Første verdenskrig.

Teksten

1.Loppa hun hoppa i bolster och fjär,

hopp ut i hopp uti hopplala,

hun hoppa och dansa hun hadde det så där

for hopp ut i hopp ut i hopplala.
2.Så kom der en jente så fin och så rar

och bums ner i sengen under fällen det bar.
Hopp uti hopp uti hopplala, hopp ut i hopp ut i hopplala (gjentas i hvert vers)
3.Och jenta var vacker och loppan var sprek,

ja der kan Ni tro det ble en roligere lek.
4.For loppan den hoppa på jentans arm

den armen var lener och hviter och varm.
5.Och jentan hun søkte ta loppan fatt

och loppan var så glad så hun rigtigere skvatt.
6.Men da ble jentan så vred i sitt sinn

och snart utav loppan var där bare et skind.
7.Sådan det gikk med loppan så går det väl med den

som tänker at taga en jenta til sin venn.
U.S. Bank Championship in Milwaukee

U.S. Bank Championship in Milwaukee var en golfturnering på PGA-touren. Turneringen ble arrangert for første gang i 1940 som Milwaukee Open. Den ble spilt på Brown Deer Park i Milwaukee i Wisconsin fra 1994.
Bordavalg

Bordavalg er en valgmetode som velger vinner ved at velgerne rangerer valgmulighetene eller kandidatene etter preferanse. Bordavalg bestemmer utfallet av et valg ved å gi hver kandidat, på hver stemmeseddel, en rangering, eller et antall poeng som samsvarer med antallet kandidater. Når alle stemmene er talt opp, så vil den kandidaten med flest poeng være vinneren.

Virkemåte

Bordavalg er en type preferansevalg og rangeringen kan være slik at den som rangeres som nr 1 på en liste med n kandidater får n poeng. Kandidat nr 2 får n-1 poeng osv. Dowdall versjonen rangerer slik at kandidat 1 får 1/1 poeng mens nr 2 får 1/2 og nr 3 får 1/3 poeng. Dersom kandidat nr 1 får n-1 poeng og kandidat 2 n-2 poeng, så vil den siste kandidaten ikke bli rangert, noe som gjør det enklere for kandidater fra politiske minoriteter å bli valgt.
Ettersom Bordavalg gir kandidater som er bredt akseptert mer enn de som ønskes av en majoritet, kan Bordavalg regnes som en konsensusbasert valgsystem mer enn som et flertallsbasert system.
Fordelen med Bordavalg er at velgerne har direkte innflytelse på hvilke kandidater de ønsker og rangeringen av disse. En ulempe er at nummereringen og poengsystemet kan være vanskelig å forstå.    Bordavalg kan påvirkes med taktisk velging. Velgere kan sette kandidater de egentlig liker langt nede på listen for å unngå at de utfordrer den de helst vil ha. Valgformen kan også påvirkes av strategisk nominasjon der partier nominerer så mange kandidater som mulig fordi det øker muligheten for at én av kandidatene blir valgt.

Bruk

Bordavalg har vært utviklet flere ganger uavhengig av hverandre, men har navnet fra den franske matematikeren Jean-Charles de Borda, som beskrev systemet i 1770. Dowdall  Bordavalg  brukes i valgkretser med flere kandidater til parlamentsvalg på Nauru, og til to etniske representanter i Slovenia. Bordavalg i modifisert form brukes også på Island til å bestemme rekkefølgen for kandidater på partilister. På Kiribati brukes metoden for å velge presidentkandidater.
Eurovision Song Contest kårer en vinner ved hjelp av en metode tilsvarende Bordavalg, men med en annen poengfordeling.
Copy-on-write

Copy-on-write, også kalt implisitt deling eller shadowing, er en teknikk for ressurshåndtering som blir benyttet innenfor programmering for effektivt å implementere en kopi-operasjon på modifiserbare ressurser. Dersom en ressurs blir duplisert, men ikke modifisert, er det ikke nødvendig å skape en ny ressurs; ressursen kan deles mellom kopien og originalen. Modifikasjoner må fortsatt skape en kopi, herav teknikken: Kopiering er utsatt til den første skriveoperasjon. På denne måten er det mulig å betydelig redusere ressursene som forbrukes på umodifiserte kopier, mens det fortsatt blir en viss ressursbruk på ressursmodifiserende operasjoner.
Keggvika

Keggvika er en gård i Vefsn som ligger i sørøstenden av innsjøen Ømmervatnet. I sør grenser gården til Austre-Mjåvatnet og i nord mot Neverveien. Øst for gården ligger fjellet Ramnflåget.
Trotto Libre

Montreux

En forkortet utgave av første sesong ble i 1997 sendt som Norges bidrag til Underholdningsfestivalen i Montreux. Bidraget nådde til finalen, men fikk ingen pris.
Mexico bys historiske sentrum

Mexico bys historiske sentrum (spansk: Centro histórico de la Ciudad de México) er den eldste delen av Mexico by, og har en historie som strekker seg mye lenger tilbake enn siden spanjolene ankom Amerika. Det historiske sentrum befinner seg på stedet hvor den aztekiske byen Tenochtitlán lå, hvor spanjolene ødela den, og hvor de bygde hovedstaden i Ny-Spania. Mexico bys historiske sentrum har bevart den opprinnelige arkitekturen, på tross av at resten av byen har blitt kraftig modernisert de siste tiåra. Bydelen ble oppført på UNESCOs verdensarvliste i 1987.
I midten av det historiske sentrum ligger Plaza de la Constitución, bedre kjent som Zócalo. Rundt denne store plassen ligger katedralen og flere politiske bygninger. Bydelen har en rekke palasser og monumentale bygninger, og det er herfra byen har fått tilnavnet «Palassenes by».
Gerda Grepp

Familie

Hun var datter av Kyrre Grepp og Rachel Grepp.
Hun var gift med den italiensk-sveitsiske keramiker Mario Mascarin (1901–66). De fikk sønnen Olav Kyrre (Ping) Grepp (født 19. mai 1926, død 1992) og  datteren Solveig Marie Alexandra «Sacha» Grepp (født 4. desember 1933). Datteren var oppkalt etter revolusjonspolitiker og familievenn Aleksandra Kollontaj, og bodde i årene 1935–1945 på Fjøsanger utenfor Bergen der Helland-familien har bodd fra ca. 1875.

Yrkesliv

Hun arbeidet som moren Rachel Grepp, som journalist i Arbeiderbladet. 
Hun ble den første norske journalist som rapporterte fra den spanske borgerkrigen, hvor hun jobbet med Arthur Koestler, Nordahl Grieg og Lise Lindbæk. Hun representerte det franske Agence Espagne i Paris 1937–38.

Sykdom og død

Gerda Grepp døde av tuberkulose, i likhet med sin far Kyrre Grepp (1922) og broren Peter Andreas Grepp (1933).

Ettermæle

I 2018 ble flere bygninger og auditorier ved OsloMet gitt nye navn. OsloMet har en tradisjon med å gi bygningene navn etter historiske personer, og da primært kvinner som har betydd mye for fagområder ved universitetet. Et av auditoriene ved campus Pilestredet har fått navnet Gerda Grepps auditorium, og ligger i Eva Balkes hus.
Leve blant løver

Leve blant løver er en norsk dokumentarfilm fra 1998, regissert av Sigve Endresen.
Filmen portretterer kreftrammede unge mennesker, hvorav tre hovedpersoner. Sykdomsprosessen følges på nært hold og noen personer følges helt inn i døden.
Filmen vant en Amanda-pris for beste dokumentarfilm i 1998.
Ryan McGowan

Landslaget

15. august 2012 fikk han sin første landskamp for Australia mot Skottland.
Han ble tatt ut til Fotball-VM 2014 i Brasil .
Han ble tatt ut i Australias tropp til FIFA Confederations Cup 2017 i Russland.
Karl Kraus

Bakgrunn og virke

Karl Kraus er særlig kjent for sitt dramatiske verk knyttet til første verdenskrig, Menneskehetens siste dager (tysk: Die letzten Tage der Menschheit).